**НАРОДНО ЧИТАЛИЩЕ „ИЗГРЕВ 1927” с.ВОЙВОДИНО**

**Д О К Л А Д**

**ЗА ОСЪЩЕСТВЕНИ ДЕЙНОСТИ НА НАРОДНО ЧИТАЛИЩЕ „ИЗГРЕВ 1927”**

**С.ВОЙВОДИНО ПРЕЗ 2023Г.**

**1.** АКТУАЛНО СЪСТОЯНИЕ НА НАРОДНО ЧИТАЛИЩЕ „ИЗГРЕВ 1927”с.ВОЙВОДИНО

Народно читалище „Изгрев 1927” с.Войводино,община Вълчи дол,обл.Варна е вписано в регистъра за юридически лица с нестопанска цел при Варненски Окръжен съд.

Читалището се представлява заедно и поотделно от Председател Марийка Йорданова Атанасова и читалищен Секретар Фарие Юмерова Исмаилова.Органи на читалището са Читалищното Настоятелство от трима члена и Проверителна комисия от трима члена.Читалищното ръководство се ръководи от Устава на читалището,съобразен с изменението на Закона за Народните Читалища ДВ брой 734 от 15.09.2009г.През 2023г. в НЧ”Изгрев 1927”с.Войводино членуваха 50/петдесет/ члена.

Всяка година до 31.март извършваме регистрация на библиотеката и след отчетното събрание на читалището подаваме Информационни карти до Министерството на Културата. Представяме Доклад за дейността на читалището,План за работа на читалището, Финансов отчет за изразходваните средства през отчетната година .

В изпълнение на разпоредбите на чл.26а,ал.4 от ЗНЧ-Председателя представя пред Кмета на Общината и Общинския съвет: Доклад за осъществени дейности и Финансов отчет за предходната година.

В срок до две седмици след Отчетното събрание подаваме заявление в Агенцията по вписвания, където прилагаме Доклада за дейността, Финансовия отчет за изразходваните средства и списъка с поканените и присъствали членове на събранието.

**2.**МАТЕРИАЛНА БАЗА

Сградата е собственост на Община Вълчи дол с безвъзмездно ползване от НЧ”Изгрев 1927” с.Войводино,обл.Варна.

В сградата на читалището се помещава салон за мероприятия/киносалон/,клуб за дейностите на пенсионерите,репетиции е др.

На втория етаж се намира библиотеката.

Читалището разполага с маси,столове, печки на дърва,компютър,принтер,ДВД –устройство.

**3.**КУЛТУРНО- МАСОВА ДЕЙНОСТ И ЛЮБИТЕЛСКО ХУДОЖЕСТВЕНО ТВОРЧЕСТВО

През отчетната година читалищното ръководство организира честванията на традиционните празници и обичаи-„Бабин ден”,Деня на лозаря-Трифон Зарезан”1-ви март „ден на самодееца и Баба Марта”, 8-ми март международен ден на жената,”Първа пролет”, „Велик ден”,”Лазаров ден” с децата. Успяхме да организираме и привлечем населението от селото,които с радост приеха поканата и присъстваха на празниците.

През отчетната година чествахме рождени дни и Юбилей на членовете на читалището.

На жените и децата от самодейната група за деня на самодееца закупихме подаръци и отчетохме приноса им за участие във фолклорни фестивали и представяне на селото и Общината на Регионални и Национални фестивали.

На „Лазаров ден” макар и малкия брой деца, обиколиха селото да изпеят лазарски песни на баби и дядовци и лели.

На 1 юни с рисунки пред читалището чествахме деня на детето с децата от селото, които всекидневно посещават читалището през ваканциите.

По инициатива на Община Вълчи дол, Кметство с.Войводино,Читалищното Настоятелство и членовете на читалището взеха участие в организирането ,почистването около паметника и честването на празника „Деня на независимостта”. Кмета на селото посрещна гостите с питка.Рецитираха се стихотворения от децата и се споменаха имената на жителите от селото участвали във войните за Свободата и Независимостта на България. В почет поднесохме венец и цветя.

На 16 октомври деня на Църквата”Св.Иван Рилски” чествахме заедно с Църковното Настоятелство.

Участвахме в организирането на екскурзия до манастири намиращи се в област Добрич и Варна за желаещите жители от с.Войводино.

През отчетната година на 31.12.2023г. читалището отвори врати на желаещите да посрещнат „Новата Година-2024 „. Много живущи от селото предпочетоха да са заедно и с музика, танци, веселие. Изпратиха Старата и посрещнаха Новата година.

**----**ЛЮБИТЕЛСКО ХУДОЖЕСТНВЕНО ТВОРЧЕСТВО

Една от целите на читалището да създава условия за изява на самодейците, да ги задържа и привлича нови таланти.

Читалището има Женска Певческа Група от 17 човека,от които двете са деца, осигурихме корепетитор с акордеон от гр.Вълчи дол.Разучавахме автентични и обработен фолклорни песни. Всяка седмица провеждахме репетиции, където самодейците обменяха за градините, готвенето, приготвяне на зимнина.

На 10.06.2023г. участвахме в Националния Фолклорен празник „Славееви нощи” в гр.Айтос. ЖПГ получи диплом за успешно участие.

На 01.07.2023г. участвахме в Пети фестивал „Фолклорна палитра” раздел „Певчески групи и индивидуални изпълнители” гр.Девня—ЖПГ получи втора награда –медал, а индивидуално изпълнение на Марийка Добрева-трета награда.

На 29.07.2023г. участвахме в VIII-ми събор на Българското фолклорно богатство „Тараклъка пее и танцува” с.Градище,общ.Левски,обл.Плевен- журито присъди трето място на ЖПГ с медал и Диплом.

На 03 септември 2023г. получихме Грамота за участие и отлично представяне в Общинския празник—49 години гр.Вълчи дол.

На 23.09.2023г. за достойно и високо отличие получихме Диплом и медал за второ място в с.Здравец,обл.Варна във Фолклорен фестивал „Песен се пее, хоро се вие”.

Изказваме благодарност от Настоятелството към самодейките, че през годината отделяха време и участваха активно в дейността на читалището и обществения живот на селото. Също така благодарност в лицето на Кмета на селото, винаги ни съдействаше при организиране на мероприятия.

**4.**БИБЛИОТЕЧНА ДЕЙНОСТ

Библиотеката разполага с библиотечен фонд 3155 бр.книги.

Има 17 бр.читатели от тях 1 бр. до 14 годишна възраст. При желаещи читатели разнасяме книги по домовете.

Библиотеката най-вече се посещава от възрастни хора.

Поддържаме в добро състояние библиотечния фонд, според изискванията.

**5.** П Р О Б Л Е М И

**6.**УЧАСТИЕ В ОБУЧЕНИЕ

През отчетната година читалищният секретар е присъствал на оперативките организирани от Община гр.Вълчи дол.

Няма участия в обучения и семинари.